ଇଜ୍ଜତ୍ ବଞ୍ଚାଇବା ପାଇଁ ଚଳନ୍ତା ଟ୍ରେନରୁ ଡେଇଁଲେ ମା'-ଝିଅଃ ମହିଳାମାନେ ଏକୁଟିଆ ଯାତ୍ରା କରିବା କେତେ ସୁରକ୍ଷିତ? - Prameya News7\nଇଜ୍ଜତ୍ ବଞ୍ଚାଇବା ପାଇଁ ଚଳନ୍ତା ଟ୍ରେନରୁ ଡେଇଁଲେ ମା'-ଝିଅଃ ମହିଳାମାନେ ଏକୁଟିଆ ଯାତ୍ରା କରିବା କେତେ ସୁରକ୍ଷିତ?\nଆଲ୍ଲାହାବାଦ୨୯/୧୧ଃ ଟ୍ରେନରେ ଜଣେ ଯୁବତୀ କିମ୍ବା ମହିଳା ଏକୁଟିଆ ଯାତ୍ରା କରିବା କେତେ ସୁରକ୍ଷିତ ତାହା ବର୍ତ୍ତମାନ ସମୟରେ ଏକ ପ୍ରଶ୍ନବାଚୀ ସୃଷ୍ଟି କରିଛି। ଟ୍ରେନରେ ମହିଳାମାନେ କେତେ ଭୟଭୀତ ହୋଇ ଯାତ୍ରା କରୁଛନ୍ତି ତାହା କେବଳ ସେମାନେ ହିଁ ଜାଣିଥିବେ। ନିକଟରେ ଏକ ଲଜ୍ଜାଜନକ ଘଟଣା ସାମ୍ନାକୁ ଆସିଛି। ମା'-ଝିଅ ଦୁଇଜଣ ନିଜ ଇଜ୍ଜତ୍ ବଞ୍ଚାଇବାକୁ ଯାଇ ଚଳନ୍ତା ଟ୍ରେନରୁ ଡ଼େଇଁ ପଡ଼ିଛନ୍ତି। ଆଲ୍ଲାହାବାଦ- ଉଧମପୁର ଏକ୍ସପ୍ରେସରେ ଏଭଳି ଅଭାବନୀୟ ଘଟଣା ଘଟିଛି।\nଜିଆରପିର ସୂଚନା ଅନୁସାରେ ମା'-ଝିଅ ହାଉଡ଼ା ଆନନ୍ଦ ବିହାର ଏକ୍ସପ୍ରେସରେ ଦିଲ୍ଲୀ ଫେରୁଥିଲେ। ଏମାନେ ବସିଥିବା ବଗିରେ କିଛି ନିଶାସକ୍ତ ଯୁବକ ମଧ୍ୟ ବସି ଥିଲେ। ଅଚାନକ ନିଶାସକ୍ତ ଯୁବକମାନେ ମା-ଝିଅଙ୍କୁ ଅଶ୍ଳୀଳ ଢ଼ଙ୍ଗରେ ଇଶାରା କରିଥିଲେ। ମୁଗଲସରାୟରେ ଟ୍ରେନ ରହିବା ପରେ ମା ଓ ଝିଅ ଭୟଭୀତ ହୋଇ ଜିଆରପି ନିକଟରେ ଅଭିଯୋଗ କରିଥିଲେ। ଜିଆରପି   ମା -ଝିଅଙ୍କୁ ଅନ୍ୟ ଟ୍ରେନ ଅର୍ଥାତ ଆଲ୍ଲାହାବାଦ- ଉଧମପୁର ଏକ୍ସପ୍ରେସରେ ବସାଇ ଦେଇଥିଲେ। ପୁଣି ଏହି ଟ୍ରେନରେ ମଧ୍ୟ କିଛି ବଦ୍ମାସ ଲୋକ ତାଙ୍କୁ ଏକୁଟିଆ ଦେଖି ଅଶ୍ଳୀଳ ଭାଷାରେ ଗାଳିଗୁଲଜ କରିଥିଲେ।
